La festa del Porrat arriba a Alaquàs
04/05/2017

# La festa del Porrat arriba a Alaquàs

*   04/05/2017
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=16162

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16162%2F0&title=Ajuntament%20d%27Alaqu%C3%A0s.%20Premsa.La%20festa%20del%20Porrat%20arriba%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16162/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16162/04052017_dsc1149_Form_4.jpg)](https://www.alaquas.org/ficheros/documentos/2017/2/16162/04052017_dsc1149_Form_10.jpg "<a href='https://www.alaquas.org/ficheros/documentos/2017/2/16162/04052017_dsc1149_Form_10.jpg' target=_blank><i class='fa fa-external-link' aria-hidden='true'></i>.La festa del Porrat arriba a Alaquàs</a>")

Alaquàs celebra aquest cap de setmana la XVII edició d'aquesta festivitat que s'inaugurarà demà divendres 5 de maig

La XVII edició de la Festa del Porrat obrirà les seues portes demà divendres 5 de maig a les 17 hores al parc del Roser i als carrers adjacents. Una festa que se celebra en honor a Sant Francesc de Paula i que omplirà de cultura i tradició valenciana els carrers d’Alaquàs fins el diumenge 7 de maig. La Fira comptarà amb diferents espais temàtics i al llarg de tot el cap de setmana hi haurà tallers artesans, espectacles i activitats per a tots els públics.

El **divendres 5 de maig**, el Porrat de Sant Francesc de Paula obri les portes al alaquasers i alaquasers i a tots els ciutadans que vulguen acostar-se a la festa del municipi. A les 18 hores, hi haurà música tradicional valenciana i a les 19:30 hores un espectacle de dolçaina i tabalet. La inauguració oficial serà a les 21 hores i el tancament serà a la una i mitja del matí.

L’Obertura del Porrat el **dissabte 6 de maig** serà a les 11 del matí i a les 12 hores tindrà lloc els balls regionals. A les 12:30 hores començarà la música tradicional i mitja hora desprès els cants de batre. Els balls de palau i de bancal estan previstos a les 13:30 hores i a les 14 hores li toca el torn a la dolçaina i al tabalet.

Els actes de la vesprada començaran a les 17 hores amb l’obertura i una hora després tindrà lloc la tradicional pelada popular de verdures al pati del col·legi Mare de Déu de l’Olivar I. La música tradicional començarà a les 18:30 hores. A les 19 hores, tindrà lloc el Solemne Novenari amb la benedicció dels panets del Sant en la Parròquia Mare de Déu de l’Olivar. A les 19:30 Pep Gimeno _Botifarra_ farà la seua actuació i a les 20 hores un espectacle de dolçaina i tabalet. Un hora desprès començarà la música tradicional valenciana. Els assistents podran gaudir de la festa fins les 2 del matí que es produirà el tancament del Porrat.

El **diumenge 7 de maig** es el Dia de les Calderes que donarà inici a les 9 del matí amb la Missa de la vuitena de Sant Francesc de Paula, coneguda tradicionalment com Missa de Comunió General, en la Parròquia Mare de Déu de l’Olivar. En finalitzar, es repartiran els típics panets, a més, aquest dia es portarà també la comunió i la relíquia de Sant Francesc de Paula als malalts que ho hagen sol·licitat en l’entrada o a la sagristia abans del divendres 5 de maig. A les 11 hores, es procedirà a l’obertura del Porrat on hi hauran balls tradicionals, música tradicional valenciana, cants de batre, balls de palau i de bancal i dolçaina i tabalet.

A les 14 hores, tindrà lloc la benedicció i repartiment de les Calderes de Sant Francesc de Paula d’arròs amb fesols i naps en el parc del Roser. En l’elaboració de les calderes col·laborarà l’Associació Cultural Penya El Foc 2000.

A les 17 hores de  la vesprada es produirà l’obertura del Porrat i s’oferiran balls regionals i cants de batre a les 17:30 i a les 18 hores respectivament. També hi haurà música tradicional valenciana a les 18:30 hores. A les 19 hores tindrà lloc el Solemne Novenari en honor a Sant Francesc de Paula en la Parròquia Mare de Déu de l’Olivar. En finalitzar la missa es venerarà la relíquia de Sant Francesc de Paula. La resta de la vesprada estarà animada amb els balls de palau i de bancal i espectacle de dolçaina i tabalet.

El trasllat de la imatge processional de Sant Francesc de Paula des de la parròquia Mare de Déu de l’Olivar I a la seua capella serà a les 20:30 hores i a partir de les 21 hores hi haurà música tradicional valenciana. La Clausura del Porrat serà a les 23 hores.